
Z A P I S N I K

20. sjednice Školskog odbora Industrijske strojarske škole, održane u uredu ravnatelja dana 28. svibnja 2026. godine.

Sjednici prisustvuju sljedeći članovi Školskog odbora: 

1.         Iva Bojčić
2.         Josip Filić
3.         Jadranko Kezerić
4. 	Marija Prša
5. 	Jelena Novosel

Ostali prisutni:

1.  Nenad Pavlinić, ravnatelj
2.  Silvia Špehar, tajnica Škole
3.  Iva Boban, voditeljica računovodstva 


Sjednica je započela u 10,00 sati.

Zapisnik vodi Silvia Špehar, tajnica Škole.
                 
Predsjednica Školskog odbora, Iva Bojčić, pozdravlja nazočne i otvara 20. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

                 DNEVNI RED

1. Verifikacija zapisnika 19. sjednice Školskog odbora;

2. Izmjene i dopune Financijskog plana za 2026. godinu;
3. Izvješće ravnatelja o stanju sigurnosti, provođenju preventivnih programa te mjerama poduzetim u cilju zaštite prava učenika za školsku godinu 2025. / 2026.

4. Razno.

AD.1.
Predsjednica Školskog odbora, Iva Bojčić, daje na verifikaciju Zapisnik 19. sjednice Školskog odbora, koji članovi Školskog odbora jednoglasno usvajaju.

AD.2.
Predsjednica Školskog odbora Iva Bojčić daje riječ voditeljici računovodstva Ivi Boban koja ukratko obavještava Školski odbor o izmjenama i dopunama Financijskog plana za 2026. godinu. 
Riječ je o prvim izmjenama i dopunama financijskog plana za 2026., radile su se korekcije na pozicijama prihoda i rashoda iz izvora financiranja vlastitih prihoda, prihoda od duplikata svjedodžbi i donacija i to za svega 0,13% (3.800,00 €) povećao se financijski plan. Grad sa svojih izvora financiranja nije radio nikakve korekcije na pozicijama prihoda i rashoda. Izmjena je bila na pozicijama rashoda od Erasmus+ mobilnosti (pozicije stručnog usavršavanja radnika i naknada troškova osobama izvan radnog odnosa – učenici) sukladno trima realiziranima mobilnostima učenika u ovoj godini za koje se prilikom izrade plana za 2026. u prošloj godini nije imala točna informacija o broju učenika i nastavnika sudionika mobilnosti. Ukupan planirani  iznos za Erasmus+ projekt ostao je istovjetan planu.
Školski odbor daje suglasnost na Izmjene i dopune Financijskog plana za 2026. godinu čime je 2. točka dnevnog reda jednoglasno usvojena.  


AD.3.
Predsjednica Školskog odbora, Iva Bojčić daje riječ ravnatelju Škole, kako bi upoznao članove Školskog odbora s Izvješćem o stanju sigurnosti i provođenju preventivnih programa te mjerama poduzetim u cilju zaštite prava učenika za školsku godinu 2025. / 2026.
Tijekom izvještajnog razdoblja stanje sigurnosti u školi kontinuirano se pratilo, a odgojno-obrazovni radnici, stručna služba i ravnatelj pravovremeno su reagirali na situacije koje su zahtijevale pedagoško i stručno postupanje. 
Situacije neprimjerenog ponašanja kod pojedinih učenika rješavane su individualnim razgovorima učenika sa stručnom službom škole, kao i zajedničkim razgovorima stručne službe, ravnatelja, razrednika, učenika i njihovih roditelja u uredu ravnatelja. Prema potrebi izricane su i odgovarajuće pedagoške mjere. Poduzetim aktivnostima uočeno je djelomično poboljšanje razredne klime te smanjenje broja neprimjerenih oblika ponašanja, međutim rad s učenicima se i dalje kontinuirano provodi kroz sate razrednika, individualne razgovore, praćenje ponašanja učenika te suradnju s roditeljima.
U okviru Školskog preventivnog programa provedene su sljedeće teme i aktivnosti s učenicima: Nova škola – izazovi i odluke koje donosimo, radionice i aktivnosti vezane uz mentalno zdravlje s ciljem razvoja emocionalne otpornosti i brige o osobnoj dobrobiti, Sigurnost na internetu, Nenasilno rješavanje sukoba i nenasilna komunikacija, projekt Reagiraj ljudski. 
Individualna savjetovanja nastavnika stručna služba i ravnatelj provode kontinuirano tijekom cijele školske godine, u skladu s potrebama odgojno-obrazovnog procesa i aktualnom problematikom vezanom uz učenike. Savjetodavni rad najčešće se odnosi na pitanja izostanaka učenika, izricanja pedagoških mjera, teškoća povezanih s mentalnim i fizičkim zdravljem učenika te različitih oblika neprimjerenog ponašanja učenika. 
Na temelju provedenih aktivnosti i poduzetih mjera može se zaključiti da škola sustavno vodi brigu o sigurnosti učenika i zaposlenika, pravovremeno reagira na rizične situacije te kontinuirano radi na stvaranju sigurnog, poticajnog i odgovornog školskog okruženja.
[bookmark: _GoBack]Članovi Školskog odbora primaju na znanje navedeno izvješće te su s istim suglasni.

AD.4.
	
Predsjednica Školskog odbora Iva Bojčić daje riječ ravnatelju Škole, koji ukratko obavještava Školski odbor o ostalim aktualnostima u Školi. 

Školski odbor navedeno prima na znanje, te nema dodatnih primjedbi.


                                                 Sjednica je završena u 10,40 sati.



Zapisnik vodila:                                                              Predsjednica Školskog odbora: 
Silvia Špehar, mag.iur                                                    Iva Bojčić, prof.
